En 28-årig mand blev sent lørdag aften anholdt i Ranum for at true en anden mand på livet med en pistol ud for en restauration i Ranum. Det skriver Nordjyske . Vagtchef Jesper Sørensen fra Nordjyllands Politi fortæller til Nordjyske, at uoverensstemmelsen mellem de to mænd begyndte med, at de begge var blevet bortvist fra restaurationen. Sigtet for trusler og brud på våbenloven Den 28-årige trak en pistol frem, truede den anden mand og kørte herefter fra stedet. Politiet dukkede senere op på den 28-åriges adresse, hvor de fandt manden og en gaspistol. Den 28-årige blev sigtet for trusler på livet og for brud på våbenloven. Vagtchef Torben Larsen fra Nordjyllands Politi oplyser søndag formiddag til TV2 Nord, at den 28-årige skal afhøres, men at der ikke er udsigt til, at han fremstilles i grundlovsforhør.

Referat:
Manden skal søndag afhøres.